   เคยทานตั้งแต่ร้านตั้งเป็นโต๊ะแบบชั่วคราวอยู่ริมถนน จนตอนนี้ร้านย้ายมาตั้งอยู่ในตึกแถว แรกๆที่ร้านย้ายหาไม่เจอ นึกเสียดายเพราะติดใจในความนุ่มของหมู และรสชาติน้ำจิ้มสุกี้ จนมาเจอโดยบังเอิญเพราะขับรถผ่าน แต่ก่อนจะขายเฉพาะสุกี้หมูอย่างเดียว มีทั้งน้ำ และแห้ง ธรรมดาราคา40 พิเศษ45 แต่เป็นสุกี้หมูที่หมูนุ่มมาก น้ำจิ้มก็อร่อยถูกปากเราที่สุด ถ้าไม่ทานรสจัดมากคือไม่ต้องใส่น้ำจิ้มเพิ่มเลย ถ้าใครชอบรสจัดหน่อยก็ใส่น้ำจิ้มเพิ่มได้ค่ะ มีขวดน้ำจิ้มให้ปรุงเพิ่มแบบไม่อั้นอยู่ทุกโต๊ะ และเดี๋ยวนี้ทางร้านมีเมนูเพิ่มมาให้เป็นสุกี้กุ้งเพิ่มมาอีก1อย่าง แต่เรายังติดใจความนุ่มของหมูเค้าอยู่เลยสั่งรวมมาทาน กุ้งก็สดดีค่ะ ตัวไม่เล็กไม่ใหญ่กำลังดีค่ะ ถ้าผ่านมาแถวสัตหีบ เป็นร้านสุกี้ที่แนะนำร้านนึง รสชาติอร่อย ราคาไม่แพงค่ะ